
Europski parlament,
–	uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C10‑0123/2024),
–	uzimajući u obzir članak 133. Poslovnika,
–	uzimajući u obzir izvješće Odbora za proračunski nadzor (A10‑0018/2024),
A.	budući da se Vijeće pismom od 9. listopada 2024. savjetovalo s Europskim parlamentom u vezi s imenovanjem Iliane Ivanove na mjesto člana Revizorskog suda;
B.	budući da je Odbor za proračunski nadzor ocijenio kvalifikacije Iliane Ivanove, posebno u smislu uvjeta navedenih u članku 286. stavku 1. Ugovora o funkcioniranju Europske unije; budući da je, u okviru tog ocjenjivanja, odbor zaprimio životopis Iliane Ivanove, kao i njezine odgovore na pismeni upitnik koji joj je upućen;
C.	budući da je u tom odboru 21. studenoga 2024. održano saslušanje Iliane Ivanove tijekom kojeg je dala uvodnu izjavu, a zatim odgovorila na pitanja članova odbora;
1.	daje pozitivno mišljenje o prijedlogu Vijeća da se Iliana Ivanova imenuje članicom Revizorskog suda;
2.	nalaže svojoj predsjednici da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.

